Sy lyf soos tjops opgesaag deur schatz | Bydraes | Woes - Kreatiewe platform vir Afrikaans
Titel: Sy lyf soos tjops opgesaag
Datum gepubliseer: 14 May 2011
Ek droog mos vrugte. Die ander dag beweeg ek so tussen die stacks met droograkke deur waar daar 'n stuk van 100 werkers besig is om vrugte van rakke af te haal. Dit is moeilik om altyd almal te sien of dop te hou of hulle werk of nie, asgevolg van die droograkke wat so oral op die baan opgestapel staan en plus minus twee tot twee en 'n half meter hoog opestapel is. Daar werk gewoonlik drie persone by 'n stapel. As daar meer is en daar word gesels, moet ek dikstem maak. Sekere mense het die manier dat sodra hul mond oopgaan begin die hande te beduie en met 'n interresante storie begin die ander saampraat en aanmerkings maak. Hulle hande gaan staan dan ook stil. Terwyl ek so inspeksie doen hoor ek hier aan my linkerkant is iets aan die gang en beweeg versigtig in daardie rigting en besluit om eerder self ook na die storie te luister as om dikstem te maak. Ek verskans my so ongemerk hier teen 'n stapel rakke en luister. Ek vang toe net die laaste deel van die gesprek wat toe so klink.
"Dja, hulle kry hom mos toe langs die highway agter 'n bos". "Dis nou na hy al twee dae missing is". "Toe poelieste sit hom toe in die friedge". Hulle inform ons toe dat hulle sy lyf gekry het". "Ons moes hom toe gaan positive identify". "Die poelieste sê ons kan nie sy lyf kry nie want hys gemurder en hulle moet hom eers uit check, djy wiet". "Djy wiet hulle moet eers forensicks op hom doen."
"Dja en toe?" por die ander aan. "Eers na 'n week lat wiet die poeliste toe ons kan nou sy lyf kom kry om te gaa plant". "Dis toe ons eers agterkom daas fout en ons vi die poelietse sê ons kan nie die body so neem nie." "Nou wats toe fout man?" Nei man, djy sien, in die eeste plek het hulle hom opgesaag soos tjops". "Soos Tjops?. "Ja soos tjops man, djy wiet soos hulle in die slaghuis tjops saag." "Nou hoekom sou hulle dit gedoen het?". " Ek se djou mos hys gemurder en hulle moes vi al die ewidece soek". "Dis hoekom hulle sy lyf soos tjops gesaag het man". "Ma sien dis nog nog niiiiiks, ons sien toe hys sonder sy p@#% en b^&&*" . "F#@#$% Waaaat?" "Ja man hys toe sy tools missing". "Die poelieste sê toe hulle sal try om te kyk of hulle dit kan opspoor, ma na nog 'n week het hulle lat wiet hulle kry dit nie en ons moet hom ma so kom haal". "Ons het hom toe ma geplant sonder sy tools". "F@##$ t ek hoop nie dit gebeur eendag met my nie, want wat maak 'n ou as jy in die hiernamaals kom en daai goed van jou is missng ou?".
Ai nouja wat maak 'n ou nè het ek self loop en wonder? Nodeloos om te sê dat ek eers 'n draai moes stap voordat ek by die spannetjie kon dikstem maak.